6. melléklet

*AZ INGATLAN NYILVÁNTARTÁS ADATAI*

Helyrajzi szám: Eger, belterület 4657/A/2

Az ingatlan címe: 3300 Eger, Lenkey János u. 2. ajtó 2.

Megnevezés: iroda

Terület: 78 m2

Értékelt terület: 78 m2

Tulajdonos: Eger, Megyei Jogú Város Önkormányzata

Eger, Dobó tér 2. 1/1 részben

Terhelések: -

Jogosult: -

*AZ INGATLAN KÖRNYEZETE, HELYSZÍNI ADATAI*

*Beépítettsége:*

Zártsorú beépítés, földszint

*ÉPÜLET MŰSZAKI JELLEMZŐI:*

Építési éve: 1930-as évek

Felújítási éve: -

Szintek száma: földszint

Tartószerkezet:

tartófalak tufakő, tégla

tetőszerkezet cserép

Szakipari szerkezetek:

burkolatok kerámia

üvegezés szimpla üvegezés

Épületgépészet:

elektromos hálózat 230 V

fűtés gázkonvektor fűtés

vízellátás városi hálózat

csatornázás városi hálózat

távbeszélő ellátás -

Üzlet főbb műszaki adatai:

Beépített alapterület földszint: 78 m2

Beépített szintterület: -

Szintek száma: -

Szöveges bemutatás:

Eger város belvárosában, a város magas árfekvésű részén, a Lenkey utcában elhelyezkedő társasház földszinti önálló ingatlana, ingatlan-nyilvántartási megnevezése: iroda. A hatályos településrendezési eszközök tartalma szerint az épület Vt (településközponti vegyes építési övezet) szabályozású. Az épület a Lenkey utcára számozott, de az utcafrontja a Széchenyi utcára néz.

A környezetben gyógyszertár, Tűzoltó Múzeum, apartmanok és vendégházak, szálló- és lakóingatlanok vannak. A közelben a parkolási lehetőség szűkös, helyijárat buszmegálló 100 méteren belül található. Az épület földszintéjén korábban gyógyszertár működött, most nem funkcionál.

Az ingatlan jelenleg bérleti jogviszonnyal hasznosított, de jelenleg gazdasági tevékenység az ingatlanban nem folyik. Az ingatlan teljesen közművesített, valamennyi közmű bekötött, a mérőórák felszereltek. Általános műszaki állapota szerény, átlagos.

Helyiségei: eladótér, iroda, labor helység, tároló. Szabad belmagasság: 3,2 -3,4 m. A fűtés parapet kiszellőzésű gázkonvektorokkal történik, a melegvizet kis teljesítményű villanybojler biztosítja.

A lábazat salétromosodik, néhány helyen vakolatleválás látható. Vizesblokk nincs, de az üzleten kívül, az udvaron egy osztatlan közös tulajdonú WC használható.